CELEX: C2006/281/89
Language: sk
Date: 2006-11-18 00:00:00
Title: Vec F-114/06: Žaloba podaná 29. septembra 2006 – Liotti/Komisia

18.11.2006   
            
            
               SK
            
            
               Úradný vestník Európskej únie
            
            
               C 281/50
            
         Žaloba podaná 29. septembra 2006 – Liotti/Komisia
   (Vec F-114/06)
   (2006/C 281/89)
   Jazyk konania: francúzština
   Účastníci konania
   
      Žalobca: Amerigo Liotti (Senningerberg, Luxembursko) (v zastúpení: F. Frabetti, advokát)
   
      Žalovaná: Komisia Európskych spoločenstiev
   Návrhy žalobcu
   
               —
            
            
               zrušiť zoznam povýšených úradníkov v rámci povyšovania v roku 2005 v časti, v ktorej tento zoznam nezahŕňa meno žalobcu, a prípadne tiež zrušiť prípravné akty k týmto rozhodnutiam,
            
         
               —
            
            
               subsidiárne, zrušiť pridelenie bodov na účely povýšenia za uvedené hodnotené obdobie, najmä v nadväznosti na odporúčania výboru pre povýšenie,
            
         
               —
            
            
               zaviazať žalovanú na náhradu trov konania.
            
         Žalobné dôvody a hlavné tvrdenia
   Žalobca na podporu svojej žaloby uvádza šesť žalobných dôvodov:
   
               —
            
            
               prvý žalobný dôvod sa opiera o porušenie článku 45 služobného poriadku,
            
         
               —
            
            
               druhý žalobný dôvod sa opiera o porušenie všeobecných vykonávacích ustanovení uvedeného článku,
            
         
               —
            
            
               tretí žalobný dôvod sa opiera o porušenie zákazu diskriminácie a zjavne nesprávne posúdenie,
            
         
               —
            
            
               štvrtý žalobný dôvod sa opiera o porušenie zákazu svojvoľného postupu a zákazu zneužitia právomoci, ako aj o porušenie povinnosti odôvodnenia,
            
         
               —
            
            
               piaty žalobný dôvod sa opiera o porušenie zásady legitímnej dôvery a pravidla „patere legem quam ipse fecisti“,
            
         
               —
            
            
               šiesty žalobný dôvod sa opiera o porušenie povinnosti starostlivosti.